Здравейте,  
Може ли да разпространите заданието и до останалите ви колеги?  
Прилагам задание за освобождаване от изпит:  
Напишете Winforms приложение за управление на задачи, съдържащо:  
1. Автентикация:  
- потребител може да влезе в системата с потребителско име и парола  
- потребителите могат да бъдат или да не бъдат администратори  
2. Управление на потребители  
- администраторите могат да добавят, редактират, изтриват и преглеждат потребителите в системата, както и да дават администраторски права на съществуващи потребители  
3. Управление на задачи  
- всеки потребител може да създава, изтрива, редактира и преглежда задачи  
- задачата се състои от: заглавие; описание; оценка (време в часове); отговорен потребител (който ще я изпълнява); създател (потребителя, който я е създал); дата на създаване; дата на последна промяна  
4. Отчитане на време  
- след вход потребителят може да вижда всички задачи, които е създал и всички задачи, в които е отбелязан като "отговорен потребител"  
- потребителят може да отчита време, прекарано в работа по дадена задача под формата на цяло число (време в часове, отделено в работа по задачата)  
- отчетеното време се съхранява в запис, съдържащ: задача, към която времето е отчетено; потребител, отчел времето; количество отчетени часове; дата на отчитане на времето; статут на задачата (чакаща изпълнение, изпълнена).  
- потребител може да промени статута на задача, която е създал (от изпълнена към чакаща изпълнение) или задача, по която работи (от чакаща изпълнение към изпълнена), като при промяна на статута на задача потребителя е длъжен да добави коментар към задачата  
5. Коментари към задача  
- потребител може да добавя коментари към задача, която е създал или по която работи  
- потребител може да преглежда всички коментари по задача, която е създал или по която работи  
Системата да бъде реализирана под формата на Winforms приложение, като за източник на данни се използва релационна база от данни.  
Системата да бъде документирана под следната форма:  
1. Описание на предназначението на системата (максимум 1/2 страница)  
2. Потребителски истории (User Stories), покриващи функционалността на системата със скици (mockups) на формите на приложението (за скициране можете да използвате Visio, Pencil или друг софтуер за скициране на потребителски интерфейс)  
3. Описание на реализираната система:  
- ръководство на потребителя  
- техническо ръководство (структура на кода, използвани техники за организация на код, важни класове в системата и т.н.)  
Приемам частични реализации (ще бъдат оценявани по-ниско), НО ЩЕ ГЛЕДАМ ЕДИНСТВЕНО РАБОТЕЩА ФУНКЦИОНАЛНОСТ СЪС СЪОТВЕТНАТА И ДОКУМЕНТАЦИЯ!!!  
Ще приемам реализирани проекти САМО в деня на последната лекция! Това означава, че крайната дата за предаване на проекти е 01.12.2014.  
Успех!!!  
Поздрави  
Никола